اليزيديه (كوردى: ئێزیدی, Êzidî; عربى: يزيدى, ايزدى; سـِريانى: ܓ̰ܠܟܝܐ) هو دين كوردى من اُصول هندو-اوروبيه قديمه. اليزيديين فى الاساس متكلّمين بـ الكوردى و قبل كده كانو بيتكلمو سريانى, علشان بيقولو اصلهم أشورى. و لحد النهارده بيعيشو فى مناطق السريان فى سوريا و العراق و تركيا و عاداتهم زى بعض بالظبط. مايفرقهمش الا اللغه الكوردى دلوقتى, و أغلبهم عايشين فى منطقة موصل فى شمال العراق. فيه مجتمعات مُحافظه فى ترانسكوكازيا و تركيا و سوريا, بس هما قلّو من ال1990ات, و افرادهم هاجرو على اوروبا, و بالذات المانيا . اجمالى عدد اليزيديين فى العالم هو 800 الف و مليون. مصطلح ”داسنى“ |Dasni| بيستعمل غلط غالباً. فيه قبيله يزيديه كبيره اسمها ”داسنى“. فيه يزيديين كتير تابعين للقبيله, و الكلمتين بيستعملو بدل بعض. اليزيديين مش بيعرّفو نفسهم بـ الكلمتين دول. اليزيديين عاملين طايفه مهمه من اقليات عراقيه. التقديرات فى حجم طوايف اقليات العراق بتختلف اختلاف كبير, بين 70,000 و 500,000. الطايفيه الجورجيه قلّت جداً (قلّت من 30,000 فى التسعينات لـ 14,000 فى 2008), لكن المجتمعات المحليه فى ارمينيا كانو ثابتين أكتر (شويه 40,000 بالنسبه لـ تعداد 2001).